Joseph Grosbusch
De Joseph Grosbusch, gebuer den 9. November 1928 zu Ettelbréck an do gestuerwen den 9. Juli 2008, war e lëtzebuergesche Moler.

Liewen a Carrière
De Joseph Grosbusch was de Jong vum Jean Grosbusch (1884-1969), engem Enseignant op der Akerbauschoul zu Ettelbréck, an der Julie Kohner. 
Hie war wéi säi Papp studéierten Ingénieur agronome an huet bis 1989 op der Akerbauschoul enseignéiert.

1961 huet de Grosbusch ugefaange mat molen, hie war Autodidakt. 
HIen huet figurativ Wierker geschaaft, wouranner e symbolesch a surrealistesch Elementer verschafft huet. Hie gouf Member vum Cercle Artistique de Luxembourg (CAL) an huet vun 1963 un op deem senge Salonen ausgesallt. Hien huet u villen Ausstellungen deelgeholl, ë. a. zesumme mam Michel Breithoff, Michel Heintz a Roger Roemer an der Orangerie zu Munneref.

1969 krut hien, zesume mam Roger Kieffer an dem Paul Reichling de Prix Grand-Duc Adolphe. 1998 gouf hie mam Kaiser-Lothar-Preis ausgezeechent.

Auszeechnungen 
 Prix Grand-Duc Adolphe, 1969;
 Kaiser-Lothar-Preis, Prüm, 1998.

Literatur 

 Bisdorff, G., 2008. Joseph Grosbusch et son monde imaginaire: le «maître incontesté de notre peinture caricaturale et moralisatrice». In: Die Warte 2008, N° 31 (30. Oktober), S. 5-6.
 Tousch, P., 1978. Das Bild im Bild: [Fragen, Zweifel und Ängste des Malers Joseph Grosbusch]. Luxembourg: Impr. print-service, 88 S.

Kuckt och 
 Lëscht vu lëtzebuergesche Konschtschafenden

Um Spaweck 
Websäit vum Cercle Artistique de Luxembourg

Gebuer 1928
Lëtzebuergesch Moler
Gestuerwen 2008
Prix Grand-Duc Adolphe